stanford-oval/wikipedia huggingface dataset:
פתק בבקבוק
שיטות דומות ליצירת קשר

לא בהכרח פתקים מועברים בדרך הים, להלן דוגמאות למקרים אחרים:
בהיעדר תקשורת באזורים מסוימים או בעת של אסון טבע יש צורך להזעיק עזרה ובכך פתקים הנמסרים לאנשים בדרכים יכולים לעזור. דוגמה לכך ארעה בעת אסון סופת השלגים ברכס אנאפורנה (2014), אז נתקעה בבקתת עץ על ההר קבוצת תרמילאים ישראליים; הם שלחו פתק הכתוב בשפה העברית באמצעות נפאלים רכובים על סוסים, פתק אשר הגיע למטיילים ישראלים אחרים ודרך זו ניצלו חייהם.
אסיר במחנה הריכוז אושוויץ בתקופת גרמניה הנאצית הטמין איורים בתוך בקבוק; בתיעוד המצמרר ניתן לראות את חיי המחנה דרך עיניו של אסיר במחנה.
שימוש שונה לחלוטין שמתבצע בהתאם לרעיון זה הוא בכל הנוגע ליצירת קשר עם חיים מחוץ לכדור הארץ. דיסקית פיוניר, תקליט הזהב של וויאג'ר, הלוחית על הגשושית קליפר (אנ'), וכן שידורי אותות הרדיו של פרויקט סט"י מיועדים ליצירת קשר עתידי כלשהו עם יעד בלתי ידוע.
דואר בלונים היה שיטה להעברת דברי דואר קלים אל מעבר לגבול בעת מצב של מלחמה, אף על פי שלא היה ניתן לנווט את הבלון בדיוק ליעד הרצוי וכך למעשה לא היה ידוע למי תגיע הגלויה ואם בכלל.
קפסולת זמן היא אמצעי לתקשר עם העתיד בלא ידיעה ברורה מי יהיה בצד השני כדי לפענח את המסר.
הערות שוליים

↑  מערכת וואלה! NEWS‏, שלח בקבוקך על פני המים, באתר וואלה, 4 באוקטובר 2000
↑   עומר שוברט, 300 אלף מסרים בבקבוקים באוקיינוס האטלנטי, באתר הארץ, 28 בפברואר 2014
↑  לדוגמה: בקבוק שנפלט מהים מגלה:ספינה סובייטית טבעה ליד איסלנד, בעיתון דבר, 18 במאי 1975
↑  לדוגמה: מסר בבקבוק: בן 10 במכתב קורע לב לחברו שמת, באתר ynet, 28 באפריל 2016
↑  לדוגמה: ד. סוקר, מכתב הנזרק בבקבוק הימה מקשר לבבות (בתוך: גלויות ונסתרות), בעיתון חרות, 11 באוגוסט 1952.
↑  סוכנויות הידיעות‏, אחרי 50 שנה: מכתב בבקבוק שנשלח על ידי מלח רוסי הגיע לחופי אלסקה, באתר וואלה, 19 באוגוסט 2019
↑  Sending Out an S.O.S., New York Magazine,  Jul 14, 2013 (באנגלית)
↑  בן 111: נמצא המכתב בבקבוק העתיק בעולם, באתר ynet, 25 באוגוסט 2015
↑  איתי בלומנטל, זה הפתק שהגיע בעברית: "יש ישראלים תקועים בפס בסכנת חיים. תעזרו לנו", באתר ynet, 18 באוקטובר 2014
↑  חדשות 2, ‏נחשפו איורים של אסיר מאושוויץ, באתר ‏מאקו‏, 19 בינואר 2012
↑  ינון בן שושן‏, נאס"א שולחת "מסר בבקבוק" לירח של צדק - כולל מילה אחת בעברית, באתר וואלה, 13 במרץ 2024
| --- | --- |
בקרת זהויות :  NLI: 987007540997305171  GND: 4333775-2  LCCN: sh85093879 
הדיסקית שהוצמדה לגשושית פיוניר 10.
צב ים זיתני

| צב ים זיתני |
| --- | --- |

מצב שימור
 מצב שימור: פגיע פגיע (VU) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: צבים
תת־סדרה:: צבים חבויי-צוואר
משפחה:: צבים ימיים
סוג:: צב ים רידלי
מין:: צב ים זיתני
שם מדעי
 Lepidochelys olivacea ‏אששולץ, 1829
תחום תפוצה


צבת ים נקבה
צב ים זיתני (שם מדעי: Lepidochelys olivacea) הוא צב ים אשר חי באוקיינוסים חמים, בעיקר באוקיינוס ההודי והאוקיינוס השקט. זהו צב ים קטן יחסית, אורך שריונו הוא 60–70 ס"מ ומשקלו 25–46 ק"ג. צבעו של הצב הוא ירוק זית ומכאן שמו.
צבי הים הזיתני חיים הן במים רדודים שעומק עד 25 מטר (רוב התצפיות שלהם הן במרחק 15 ק"מ מהיבשת) והן בים הפתוח. הם יכולים לשחות עד כ-1,000 ק"מ מהחוף כדי להזדווג אם כי רוב ההזדווגויות נעשות בקרבת החוף. את ביציהם הם מטילים באתרי קינון גדולים וצפופים על חופים רבים: מקליפורניה ועד אפריקה וכן בחופים רבים במזרח אסיה, הודו, הפיליפינים ואוסטרליה.
צבי הים הזיתני הם טורפים, בעיקר של חסרי חוליות קטנים כגון צדפות, חלזונות, מדוזות וסרטנאים.
ביצי ואבקועי צב הים הזיתני נטרפים על ידי מגוון רב של בעלי חיים יבשתיים כגון דביבונים, זאבי ערבות (coyotes), כלבים, חזירים, קיימנים, סרטנאים גדולים ונחשים. את האבקועים שבוקעים מהביצה ונעים לים טורפים גם עופות ים רבים. בים טורפים אותם בעיקר דגים גדולים, כרישים, תניני ים ולווייתנים קטלנים (אורקות). כמות הטורפים האפשריים קטנה באופן ניכר עם הגיעם לבגרות והם מאוימים רק על ידי טורפים גדולים במיוחד, כגון כרישים ולווייתני קטלן. גם האדם הוא איום מרכזי על צבי הים הזיתניים ורבים מהם נהרגים עקב ציד, דיג, פגיעה בכלי שיט ואובדן בית גידול עקב זיהום ופעילות אנושית. עוד גורם מרכזי לתמותת ביצים הוא צפיפות הקנים באתרי הקינון הגורם לכך שצבות ים שמטילות ביצים רומסות קנים אחרים ומשמידות את הביצים שבתוכן.
הערות שוליים

↑  צב ים זיתני באתר הרשימה האדומה של IUCN
| צבי ים |
| --- | --- | --- |
| צבים ימיים | צבים ימיים |  |
| צב ים ירוק* | צב ים ירוק |  |
| צב ים קרני* | צב ים קרני |  |
| צב ים חום* | צב ים חום |  |
| צב ים רידלי | צב ים זיתני • צב ים רידלי |  |
| צב ים שטוח גב* | צב ים שטוח גב |  |
| צבי ים גלדיים | צבי ים גלדיים |  |
| צב ים גילדי* | צב ים גילדי |  |
*סוג ומין יחיד
| --- | --- |
בקרת זהויות :  NLI: 987007563030305171  LCCN: sh85076059  NKC: ph451655
פתקים (אפל)

| --- | --- |


היישום ב-iOS 7
 מפתח:  חברת אפל
 גרסה אחרונה:  1.6 (12 בספטמבר 2022) 
 מערכת הפעלה:  iOS OS X Mountain Lion 10.8 והלאה ios 10 ומעלה iPadOS 10 ומעלה
 נכתבה בשפות:  Objective-C, Swift 
 סוג רישיון:  תוכנה חינמית
 קטגוריה:  יישום סלולרי
 https://www.icloud.com/notes
 
פתקים (באנגלית: Notes) הוא יישום מובנה הנכלל במכשירי ה-iOS של חברת אפל, וכן במחשבי ה-OS X, החל מגרסת מערכת ההפעלה OS X Mountain Lion 10.8. היישום מתפקד ברובו כמו פנקס. וכן יש הדגשה של סקאומורפיזם במכשירי iOS, שהוצגה על ידי סקוט פורסטול. גרסת ה-OS X דומה מאוד לגרסת ה-iPad, אולם ההבדל היחיד הוא שקיים כפתור סגירה נוסף בפינה השמאלית העליונה ב-OS X.
גרסת ה-iOS

היישומון מגיע מובנה עם מכשירי אפל, אך ניתן להסיר אותו.
ביישום, יש באפשרות המשתמש לפתוח "פתקים"- מעין רשימות שבהן ניתן לכתוב תזכירים, מתכונים וכיוצא בזה. למשתמש אין הגבלה של פתיחה של פתקים חדשים. בנוסף, המשתמש יכול למחוק פתקים ישנים או כאלה שלא בשימוש יותר, על ידי לחיצה על המקש בצורת פח הזבל. ניתן להוסיף לפתקים תמונות, סרטונים, מיקומים, אתרים ועוד. ניתן למיין את הפתקים ע"פ תיקיות.
ניתן להעלות ולסנכרן את הפתקים ל-iCloud.
באפשרותו של המשתמש לשתף פתקים לרבות אפליקציות צד ג'. החל מגרסת IOS 17 המשתמש יכול לשלוח קישור לפתק.
גרסת ה-OS X

לפני מערכת ההפעלה OS X Mountain Lion, הדואר על ה-OS X נתמך דרך תיבת דואר שהכילה פתקים. תיבת הדואר סונכרנה עם פתקים שהיו ביישום הפתקים במכשיר ה-iOS. ב-Mountain Lion, הפתקים הועברו ליישום חדש ונפרד באותו השם.
יצירה של פתקים מסונכרנת עם כל מכשירי אפל של המשתמש באמצעות שירות ה-iCloud. פתקים ניתן לארגן בתיקיות, ולהצמיד לשלוחן העבודה של המשתמש. כאשר היישום סגור, הפתק הצמוד עדיין נשאר.
פתקים ניתן ליצור בשלושה גופני ברירת מחדל שונים, שהם: "Noreworthy", "Marker Felt" ו-"Heletica". המשתמש יכול להוסיף גופנים מותאמים אישית על ידי ביקור בתפריט "הצגת גופנים". התפריט מאפשר למשתמש לשנות את גודל הטקסט, רשימות של הפורמט, בחירה של יישור הטקסט (שמאל, מרכז או ימין), הקצאת כיוון כתיבה והכנסת טקסט. קבצים מצורפים, תמונות וקישורים ניתן גם כן להוסיף לפתק. לא ניתן לצפות בקבצים מצורפים במכשירי ה-iOS.
ראו גם

מחברת
פנקס רשימות
הערות שוליים

↑  OS X Mountain Lion - ראה את כל מה שה-OS X החדשה יכולה לעשות, אתר אפל, פסקה - Notes. מה-22 בפברואר 2012.
↑  1ג'ון פאול טיטלוו, ההתכנסות של אפל עבור מחשבים ומכשירים סלולריים ממשיכה עם ה-Mountain Lion, אתר ReadWrite, מה-24 באפריל 2012.
↑  כריסטופר ברין, ה-Mountain Lion מקרוב: פתקים, Macworld. מה-3 בספטמבר 2012.
קומארוב אוסאדה

| --- | --- |
סמל קומארוב אוסאדה

כנסייה בכפר
 מדינה:  פולין פולין
 פרובינציה:  לובלין (פרובינציה) לובלין
 מחוז:  זמושץ'
 אוכלוסייה:  ‏
  ‑ בכפר:  779 (31 במרץ 2021)
 קואורדינטות:  50°38′00″N 23°29′00″E﻿ / ﻿50.633333333333°N 23.483333333333°E﻿ / 50.633333333333; 23.483333333333 
 אזור זמן:  UTC+1
  מפת מיקום  מפה מפורטת   (למפת פולין מוגדלת) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטיקומארוב אוסאדה(למפת פולין רגילה) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטיקומארוב אוסאדה(למפת פרובינציית לובלין רגילה) לובלין חלם זמושץ' ביאלא פודולסק  שווי. פ. פודקרפצקיה בלארוס אוקראינה מזוביהקומארוב אוסאדה(למפת פרובינציית לובלין מוגדלת) לובלין חלם זמושץ' ביאלא פודולסק  שוויינטו. פוד. פודקרפצקיה בלארוס אוקראינה מזוביהקומארוב אוסאדה  he tabBackground:;tabBorder:#aaa;defaultTab:0;
קומארוב אוסאדה (בפולנית: Komarów-Osada) הוא כפר במחוז זמושץ' שבפרובינציית לובלין בפולין, בו התקיימה עד השואה קהילה יהודית גדולה.
היסטוריה

היישוב נזכר לראשונה בתחילת המאה ה-15, ועד המאה ה-18 הוענקו לו זכויות עיר, אשר ניטלו ממנו בשנת 1868.
היישוב נודע בשל שני קרבות מרכזיים שנערכו בסביבתו: האחד בשנת 1914, במהלך מלחמת העולם הראשונה, בו הביסו הכוחות האוסטריים את הכוחות הרוסיים, והשני באוגוסט 1920, במהלך המלחמה הפולנית-סובייטית, בו ניצחו הכוחות הפולניים את הכוחות הסובייטיים.
יהודי קומארוב אוסאדה

בין מלחמות העולם נמנו ביישוב כ-1,750 יהודים, שהיוו רוב תושביו, והתקיימה בו פעילות ציונית ענפה, לצד מוסדות חסידיים. בשנת 1920 רצחו חיילים אוקראינים 16 מיהודי היישוב.
בתחילת מלחמת העולם השנייה עבר היישוב מיד ליד בין הצבא האדום ובין הוורמכט, ולבסוף, בהתאם להסכם ריבנטרופ מולוטוב, נקבע בתחום הכיבוש הגרמני. עם כניסת הגרמנים ליישוב, החלו אלו להחרים רכוש מיהודיו, ולחטוף אותם לעבודות כפייה שבוצעו במחנה עבודה בזמושץ'. בהמשך, הובאו לכפר כ-200 יהודים שגורשו מאזור לודז', כ-400 יהודים שגורשו מזמושץ' וכ-700 יהודים שגורשו משטחי צ'כוסלובקיה.
בקיץ 1941 רוכזו יהודי היישוב בגטו שהוקם בו, וב-23 במאי 1942 שולחו רבים מהם למחנה ההשמדה בלז'ץ. עד נובמבר 1942 נורו רוב היהודים שנותרו בגטו, והאחרונים מביניהם שולחו לבלז'ץ.
קומארובקה פודלאסקה

| --- | --- |
סמל קומארובקה פודלאסקהסמל קומארובקה פודלאסקה

 מדינה:  פולין פולין
 פרובינציה:  לובלין (פרובינציה) לובלין
 מחוז:  רדזין פודלסקי
 אוכלוסייה:  ‏
  ‑ בכפר:  1,077 (31 במרץ 2021)
 קואורדינטות:  51°48′00″N 22°56′00″E﻿ / ﻿51.8°N 22.93333°E﻿ / 51.8; 22.93333 
 אזור זמן:  UTC+1
  מפת מיקום  מפה מפורטת   (למפת פולין מוגדלת) ורשה ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטיקומארובקה פודלאסקה(למפת פולין רגילה) ורשה ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטיקומארובקה פודלאסקה(למפת פרובינציית לובלין רגילה) לובלין חלם זמושץ' ביאלא פודולסק  שווי. פ. פודקרפצקיה בלארוס אוקראינה מזוביהקומארובקה פודלאסקה(למפת פרובינציית לובלין מוגדלת) לובלין חלם זמושץ' ביאלא פודולסק  שוויינטו. פוד. פודקרפצקיה בלארוס אוקראינה מזוביהקומארובקה פודלאסקה  he tabBackground:;tabBorder:#aaa;defaultTab:0;
קומארובקה פודלאסקה (בפולנית: Komarówka Podlaska) הוא כפר במחוז רדזין פודלסקי שבפרובינציית לובלין בפולין, בו התקיימה עד השואה קהילה יהודית.
תולדות היישוב

היישוב נוסד בשנת 1672 כיישוב בבעלות פרטית, בו התקיימו ירידים. בחלוקת פולין השלישית, בשנת 1795, נכלל היישוב בתחום אוסטריה, ובשנת 1815 נכלל בתחום פולין הקונגרסאית. בתקופת הרפובליקה הפולנית השנייה היה הכפרי במעמד עירוני.
יהודי קומארובקה פודלאסקה

בשנת 1921 נמנו ביישוב 412 יהודים, קרוב למחצית מתושביו, והתקיימו בו בית מדרש ובית עלמין. בפרוץ מלחמת העולם השנייה הופצץ היישוב קשות בידי הגרמנים, ונכבש על ידם כעבור מספר ימים. בימים הראשונים לכיבוש החלו הגרמנים בביצוע מעשי התעללות ושוד בקרב יהודי הכפר, בסיוע תושביו הפולנים, תוך חטיפת היהודים לעבודות כפייה מפרכות.
בשנת 1941 הובאו לכפר מגורשים יהודים מיישובי הסביבה, ויהודי הכפר התגייסו לעזרתם, הגם שרבים מהם מתו ממגפות וממחלות, הואיל והגרמנים אסרו על הרופאים היהודים בכפר לטפל בחולים.
בקיץ 1942 גורשו כל יהודי היישוב לגטו מיינדזיז'ץ פודלאסקי, תוך רצח חלקם בדרך בידי שוטרים גרמנים ופולנים. כעבור כחודש וחצי שולחו יהודי היישוב מהגטו למחנה ההשמדה טרבלינקה.
כמה עשרות בודדות של יהודים בעלי מלאכה שעוד הושארו בקומארובקה פודלאסקי רוכזו בבית מוקף גדר תיל, והועסקו בעבודות כפייה, במהלכן הוכו והשופלו. ב-20 בנובמבר 1942 גורשו גם הם לגטו מיינדזיז'ץ פודלאסקי, ומשם שולחו למיידנק עם חיסול הגטו, באפריל 1943.
קורנליוס יאנסן

| --- | --- |

 לידה:  28 באוקטובר 1585 Acquoy, הולנד 
 פטירה:  6 במאי 1638 (בגיל 52) איפר, בלגיה 
 מקום קבורה:  Saint Martin's Cathedral 
 השקפה דתית:  הכנסייה הקתולית 
 מקום לימודים:  האוניברסיטה הישנה של לוון 
 מוסדות:  Universities in Leuven 
 תחומי עניין:  פילוסופיה 
 עיסוק:  בישוף קתולי, כומר קתולי, מרצה באוניברסיטה, תאולוג 
 מדינה:  ארצות השפלה הדרומיות 
 
קורנליוס יאנסן (28 באוקטובר 1585 - 6 במאי 1638), תאולוג קתולי הולנדי. מייסד היאנסניזם.
נולד בכפר קטן במחוז אוטרכט שבהולנד. ב-1602 החל ללמוד באוניברסיטת לוון (כיום בבלגיה). תמך בדעותיו של אוגוסטינוס (מאבות הכנסייה) והתנגד לאלה של הישועים. משהוסמך בתאולוגיה עבר לפריז. הצטרף לידידו ז'אן דו ורגייה ד'אוראן בביתו הכפרי ליד העיר באיון שבדרום מערב צרפת. לימד שם שנים מספר, הקדיש את זמנו הפנוי ללימוד משנתם של אבות הכנסייה, והכין את הקרקע לרפורמה של הכנסייה הקתולית.
ב-1616 שב ללוון ונתמנה לראש הקולג' של הסטודנטים לתאולוגיה דוברי השפה הפלמית. לקח חלק פעיל בהתנגדות לישועים שייסדו בלוון קולג' לתאולוגיה משלהם. ב-1626 כשביקר במדריד נמלט בקושי מן האינקויזיציה. התנגדותו לישועים, שנתמכו על ידי האפיפיור, לא גרמה להתקרבותו אל הפרוטסטנטים. נהפוך הוא, הוא רצה להילחם בהם באמצעות נשקם הם, ובעיקר להוכיח להם שחסידי הכנסייה הקתולית מסוגלים לפרש את התנ"ך באותו אופן שהפרוטסטנטים מפרשים אותו, מה שהפך לנושא העיקרי של הרצאותיו. ב-1630 נתמנה לפרופסור לפירוש הכתבים הקדושים באוניברסיטת ליון.
לקורנליוס יאנסן היו גם שאיפות פוליטיות. הוא שאף לעצמאותה של בלגיה ולשחרורה מעול הספרדים. כדי להפיס את דעתם של שליטי ספרד כתב את "מארס גאליקום" (1635) שבו תקף את מניעיה של צרפת בארצות השפלה, ובמיוחד את אי הזדהותו של הקרדינל רישלייה עם האינטרסים הבינלאומיים של הכנסייה הקתולית. ספר זה גרם לסיכונם של תומכיו בצרפת, אך מאידך, להתמנותו ב-1636 לבישוף העיר איפר (כיום בבלגיה) על ידי האפיפיור אורבנוס השמיני ובאישור בית המלוכה הספרדי.
ספרו העיקרי של קורנליוס יאנסן הוא "אוגוסטינוס" שבכתיבתו עסק במשך כעשרים שנה, ושאותו סיים לכתוב קצת לפני מותו. ב-1638 נתקף במחלה אנושה שגרמה למותו. ספרו "אוגוסטינוס" התפרסם אחרי מותו ב-1640. ספר זה ששימש בסיס ליאנסניזם, הותקף על ידי הכס הקדוש ב-1643 וב-1653 ככפירה בעקרונות הדת הקתולית.
קופרה אורבן-רבל

| --- | --- |

דגם הקונספט
 מאפיינים כלליים
 יצרן:  קופרה
 שנות ייצור:  2021 - מכונית קונספט 2025 - גרסת הייצור
 יחידות שיוצרו:  1 (קונספט)
 חברת אם:  סיאט
 סיווג:  מכונית מיני חשמלית
 מרכב:  קרוסאובר בעלת חמש דלתות
 פלטפורמה:  קבוצת פולקסווגן MEB
 אורך:  4,080 מ"מ
 רוחב:  1,795 מ"מ
 גובה:  1,444 מ"מ
 מפרט טכני
 מנוע:  מנוע חשמלי קדמי המספק 226 כ"ס
 תאוצה:  6.9 שניות
 טווח נסיעה:  440 ק"מ (משוער)
קופרה אורבן-רבל (באנגלית: Cupra UrbanRebel) היא מכונית מיני חשמלית במרכב קרוסאובר, בעלת חמישה מקומות ישיבה, שתיוצר על ידי קופרה משנת 2025. היא נחשפה ב-2 בספטמבר 2021 כמכונית קונספט. גרסת הייצור נחשפה ב-8 ביוני 2022.
מפרט טכני

קופרה מציינת כי מערכת ההנעה החשמלית הקדמית של הדגם תהיה בהספק מרבי של 226 כ"ס שתאפשר לדגם נתון תאוצה של 6.9 שניות והסוללה שתותקן בדגם תאפשר לו טווח נסיעה חשמלי של עד 440 ק"מ.
הערות שוליים

↑  Say hello to the Cupra UrbanRebel Concept, Top Gear, ‏1 בספטמבר 2021 (באנגלית)
↑  cartube, קופרה אורבן-רבל 2025 - סופרמיני חשמלית ספורטיבית, באתר cartube
| קופרה |
| --- | --- | --- |
| אישים | וויין גריפית' - מנכ"ל החברה • חורחה דיאז - מעצב החברה |  |
| כלי רכב | קופרה לאון • קופרה איביזה • קופרה אטקה • קופרה פורמנטור • קופרה בורן • קופרה טבסקאן • קופרה אורבן-רבל |  |
| אחר | סיאט (החברה בה נוסד המותג) • קבוצת פולקסווגן (תאגיד הרכב שהחברה היא חלק ממנו) |  |
קול ג'י ראפ

| --- | --- |

קול ג'י ראפ בהופעה בניו יורק, בשנת 2004
 לידה:  20 ביולי 1968 (בן 56) קווינס, ארצות הברית 
 שם במה:  Kool G Rap 
 מוקד פעילות:  קווינס, ניו יורק, ארצות הברית
 תקופת הפעילות:  מ-1986
 סוגה:  ראפ, היפ-הופ
 חברת תקליטים:  Cold Chillin', Warner Bros. Records, Epic Street, SME Records, Koch
 פרופיל ב-IMDb
 
נת'ניאל תומאס וילסון (באנגלית: Nathaniel Thomas Wilson; נולד ב-20 ביולי 1968), הידוע בכינויו קול ג'י ראפ (Kool G Rap), הוא ראפר אמריקאי מקווינס, ניו יורק, ארצות הברית. קול ג'י היה מוערך ומכובד בסצנת ההיפ הופ ונחשב למשפיע חזק על תקופת הזהב של ההיפ הופ ול"סנדק של עולם ההיפ הופ".
קריירה

נתנאל גדל בשכונת העוני קורונה קווינס בניו יורק, באותה שכונה גדל אתו גם המפיק Eric B, לאחר שקול ג'י עזב את Eric B, הוא חיפש לעצמו די ג'יי לעבוד אתו.
מארלי מארל (Marley Marl), מפיק ג'ויס קרו (Juice Crew), שהכיר את DJ Polo הזמין את קול ג'י לסטודיו שלו להקליט את הדמו הראשון שלהם,
הם כתבו והקליטו את השיר "It's Demo" בלילה אחד, מארל, שהתרשם מהר מאוד מהצמד מיהר להחתים את השניים כחברים
בג'ויס קרו.
החשיפה הראשונה באה כאשר יצא לאור השיר "it's demo" כסינגל והושמע בתוכנית הרדיו של מארל, בנוסף יצאו כמה סינגלים נוספים ביניהם גם השיר "I'm Fly".
לאחר מכן קול ג'י ראפ ו-DJ Polo הוציאו שלושה אלבומים: Road to the Riches שיצא ב-1989, Wanted: Dead or Alive שיצא ב-1990 ו-Live and let Die שיצא ב-1992. אלבומים אלו נחשבים עד היום לקלאסיקות היפ הופ. ב-1993 נפרדו דרכי הצמד וקול ג'י החל בקריירת הסולו שלו שנתיים לאחר מכן.
את קריירת הסולו שלו החל ב-1955 עם האלבום 4,5,6 עם הפקות של Buckwild והופעות אורח של נאז, MF Grimm ועוד.
ולאחר מכן הוציא את האלבום Roots pf Evil ב-1998, שנתיים לאחר מכן היה אמור לצאת לאור האלבום The Giancana Story, אך בגלל בעיות בלייבל האלבום נדחה ובסופו של דבר פורסם רק ב-2002. ב-2007 הוציא לאור את האלבום Half a Klip וב-2011 הוציא את האלבום Riches, Royalty, Respect.
ב-2012 ערך הראפר הישראלי סגול 59 ריאיון עם קול ג'י שבו קול ג'י אמר:"תראה, אני לא מאלה שחושבים שהכל זבל, אתה מבין? ואני בהחלט כן שומע ברדיו חבר'ה עם כישרון. היום, בניגוד למה שקוראים "תור הזהב" של ההיפ הופ, יש הצפה בכמות הראפרים וקשה למצוא את אותו דרייב להצטיינות שהיה בתקופה שאני התחלתי. יש הרבה ראפרים טובים, אבל אין להם במי להתחרות. בתקופה ההיא, אם ראקים הוציא אלבום, ידענו שצריך להיות לפחות טוב כמו זה. אם ביג דדי קיין, צ'אק די או
KRS-One הוציאו משהו, ידענו שצריך להתחרות בזה מבחינת איכות. אותו דבר עם דברים שאני הוצאתי. הייתה תחרות טובה בין אמ.סי'ז שניסו להשתפר ולעבור את המתחרים. היום אני לא רואה את זה. ראפרים מנסים להתבלט ולהיראות יותר אופנתיים ונוצצים מכל היתר, אבל בזמני היית קודם כל צריך להיות טוב עם הליריקה, לעבוד קשה על המילים וההגשה שלך. ולהיות שונה, עם סטייל ייחודי, כדי להתחרות עם האחרים. סוף האייטיז, תחילת הניינטיז... או, מאן. זאת באמת הייתה תקופה מרגשת".
באוגוסט 2012 התארח קול ג'י בשיר Westerns של הראפר הישראלי סגול 59.
דיסקוגרפיה > עם DJ Polo

1989 - Road to the Riches
1990 - Wanted:Dead Or Live
1992 - Live and let Die
דיסקוגרפיה > סולו

1995 - 4,5,6
1998 - Roots of Evil
2002 - The Giancana Story
2007 - Half a Klip
2011 - Riches, Royalty, Respect
2017 - Return of the Don
קומארי מאיאוואטי

קומארי מאיאוואטי (בהינדי: कुमारी मायावती ‏האזנהקובץ:Mayawati Pronunciation.ogg‏Ⓘ‏; ‏נולדה ב-15 בינואר 1956) היא פוליטיקאית הודית. החל מספטמבר 2003 היא מנהיגת מפלגת בהוג'אן סמג'. הייתה ראש השרים של אוטאר פרדש ארבע פעמים: בין יוני לאוקטובר 1995, בין מרץ לספטמבר 1997, בין מאי 2002 לאוגוסט 2003, ובין מאי 2007 למרץ 2012. מאיאוואטי מכונה לפעמים על ידי מעריציה "בהנג'י" ("אחות").
קורות חיים

מאיאוואטי נולדה בדלהי למשפחה בת תשעה ילדים, אביה היה פקיד דואר עני מהקבוצה ג'טב מקאסטת דלית. להבדיל מהבנים במשפחה נשלחה ללמוד לא בבית ספר פרטי אלא ציבורי. בהמשך, ב 1975 סיימה תואר ראשון במכללת קלינדי באוניברסיטת דלהי וב-1983 השיגה תואר ראשון במשפטים בפקולטה למשפטים של אוניברסיטת דלהי. ב-1976 השלימה תואר ראשון בחינוך במכללת VMLG של אוניברסיטת מירוט בגזיאבאד.
לאחר לימודיה הגבוהים, החלה לעבוד כמורה. הקריירה שלה הוערכה על ידי ראש ממשלת הודו לשעבר, פ"ו נרסימהה ראו כ"נס של הדמוקרטיה".
ב-1985 נבחרה מאיאווטי ללוק סבהה בבחירות מיוחדות, והייתה הנציגה הראשונה של מפלגת בהוג'אן סמג'. ערב הבחירות לאספה המחוקקת של אוטר פרדש ב-1993 יצרה קואליציה עם מפלגת סמג'וואדי, ולאחר הבחירות כיהן ראש מפלגת סמג'וואדי מולאיאם סינג ידאב כראש השרים. ביולי 1995 פרשה המפלגה מהקואליציה והקימה קואליציה חליפית בתמיכת מפלגת העם ההודית, כשמאיאוואטי משמשת כראש השרים של אוטר פרדש. בכך היא שברה שלושה שיאים: לראשונה ראש ממשלה אישה, ראש הממשלה הצעירה בהיסטוריה של אוטר פרדש, והראשונה מקרב קאסטת דלית. הקואליציה שלה התפוררה באוקטובר 1995. הגיעה שוב למעמד זה בשנת 1997 בקואליציה עם הקונגרס הלאומי ההודי ובשנים 2002–2003, בקואליציה עם מפלגת העם ההודית.
ב-2007 ניצחה מפלגת בהוג'אן סמג' ניצחון מוחץ בבחירת לאספה המחוקקת של אוטר פרדש, כשהיא מקבלת 206 מתוך 403 מושבים. מאיאוואטי הושבעה ברביעית כראש השרים, והפעם כיהנה קדנציה מלאה עד 2012.
בתקופת שלטונה המדינה ידעה התפתחות רבה, בין השאר הודות לעבודות בנייה של תשתיות באזורים המאוכלסים על ידי קאסטת דלית - כגון סלילת כבישים וחיבור לרשת החשמל בכפרים רבים. פעולות הסיוע שיזמה לטובת השכבות החלשות גרמו לשיפור מצב התזונה בקרב הילדים, כפי שהשתקף בנתוני משקלם.
מאידך, נמתחה בקורת רבה על כך שצברה עושר רב, ובמיוחד על טיפוח פולחן אישיות בדומה לשליטים מהעבר. בין השאר כיסתה שטחים נרחבים בעיר הבירה לאקנאו בשיש ורוד ואנדרטאות, פסלי פיל משיש, ופסלים שעוצבו לראשונה לכבוד דמויות מן הקאסטות הנמוכות כולל עשרות פסלים בדמותה.
היא נחשבה לראש הממשלה העשיר בהודו כבעלת נכסים בשווי של 16 מיליון דולרים, כולל קניון גדול בניו דלהי ואוסף גדול של תכשיטים. עם זאת, צוין בתקשורת שלא הסתירה את נכסיה והכנסותיה ושילמה עליהם מיסים.
בבחירות בשנת 2012 הפסידה למפלגת סאמאג'אדי והתפטרה מתפקיד ראש הממשלה ב-7 במרץ 2012. כעבור חודש נבחרה לרג'יה סבהה.
בבחירות ללוק סבהה ב-2014 מפלגת בהוג'אן סמג' לא הצליחה להביא לבחירת אף לא אחד ממועמדיה. ביולי 2017 התפטרה מרג'יה סבהה אחרי שנדרשה לסיים את נאומה בפרלמנט על קיפוחם של בני הדלית.
בבחירות בשנת 2019 ברית פוליטית של מפלגתה יחד עם מפלגת סמג'וואדי של אקילש יאדאב, מפלגת רשטריה לוק דאל של אג'יט סינג ועוד כמה מפלגות, השיגה 15 מושבים מתוך 80 מושבי האספה המחוקקת של אוטר פרדש.
בדצמבר 2023 הודיעה מאיאוואטי על התפטרותה מנשיאות המפלגה ומינוי אחיינה, אקש אנדד, לנשיא המפלגה.
הערות שוליים

↑  Mahwish Hafeez, Political struggle of the  Untouchables and the rise of Bahujan Samag Party, Strategic Studies Vol. 27, No. 3, Autumn 2007, עמ' 30-49‏, JSTOR 45242405
↑  קומארי מאיאוואטי, באתר אנציקלופדיה בריטניקה (באנגלית)
↑  Kumar Abhishek, BSP chief Mayawati names nephew, Akash Anand, as her successor, India Today, ‏10 בדצמבר 2023
| --- | --- |
בקרת זהויות :  NLI: 987007314153005171  GND: 138312583  ISNI: 0000 0001 2209 4923  LCCN: no98114792  SUDOC: 13053451X  VIAF: 24224230   WorldCat (עם VIAF): 24224230
צב יער אסייתי

| צב יער אסייתי |
| --- | --- |

מצב שימור
 מצב שימור: סכנת הכחדה חמורה סכנת הכחדה חמורה (CR) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: צבים
תת־סדרה:: צבים חבויי-צוואר
משפחה:: צבים יבשתיים
סוג:: צב הודו-סין
מין:: צב יער אסייתי
שם מדעי
 Manouria emys ‏שלגל ומילר, 1840

צב יער אסייתי (שם מדעי: Manouria emys) הוא מין של צב ממשפחת צבים יבשתיים המצוי ביערות הודו ודרום-מזרח אסיה. מין זה הוא הגדול מבין הצבים היבשתיים באסיה.
מאפיינים

אורכו יכול להגיע לאורך 60 ס"מ ומשקלו ל-37 ק"ג. צב זה בעל שריון ועור כהים ובעל שריון מעוגל העוזר לו לפלס דרך ביער. הכפות והזנב קצרים וכך גם הראש. קצוות הכפות מכוסות בטפרים.
הוא מצוי ביערות הלחים של דרום-מזרח אסיה בהודו, בנגלדש, מינמאר, תאילנד, וייטנאם, מלזיה ואינדונזיה כולל האי בורנאו. הצב ניזון רק מצמחים.
צב היער האסייתי ייחודי מבין הצבים בכך שהנקבה מטילה את ביציה בקן שהיא בונה מעל הקרקע, מעלים וחלקי צמחים יבשים שהיא דוחפת בעזרת רגליה. הנקבה מטילה עד 50 ביצים עמוק בתוך הקן, ושומרת עליהן ממסיגי גבול וטורפים עד הבקיעה. מין זה מצוי בסכנת הכחדה חמורה עקב ציד ובירוא יערות.
הערות שוליים

↑  צב יער אסייתי באתר הרשימה האדומה של IUCN
ערך זה הוא קצרמרבנושא זוחלים. אתם מוזמנים לתרום לוויקיפדיה ו.
קונקורדט

קונקורדט הוא הסכם בין הכס הקדוש לשלטונות מדינה, להסדרת היחסים שבין המדינה לכנסייה הקתולית.
למשל, ההסכמים הלטרניים שנחתמו עם איטליה בשנת 1929, שבהם זכתה קריית הוותיקן בריבונות, כללו קונקורדט שקובע את הקתוליות כדת המדינה באיטליה, ומבטיח הגנה למוסדות הכנסייה שבמדינה.
ראו גם

דת ומדינה
קוד שבור

| --- | --- |
כרזת הסרט
כרזת הסרט
 בימוי:  ג'ון וו 
 הופק בידי:  מארק גורדון, טרנס צ'אנג 
 תסריט:  גראהם יוסט 
 עריכה:  ג'ו הוטשינג 
 שחקנים ראשיים:  ג'ון טרבולטה כריסטיאן סלייטר דלרוי לינדו סמנתה מאת'יס
 מוזיקה:  הנס צימר 
 צילום:  פיטר לוי 
 מדינה:  ארצות הברית 
 חברת הפקה:  פוקס המאה ה-20 
 חברה מפיצה:  פוקס המאה ה-20
 שיטת הפצה:  וידאו על פי דרישה 
 הקרנת בכורה:  ארצות הברית 9 בפברואר 1996
 משך הקרנה:  108 דקות
 שפת הסרט:  אנגלית 
 סוגה:  סרט פעולה, סרט מתח, סרט ריגול 
 תקציב:  $55,000,000
 הכנסות:  $150,270,147
 הכנסות באתר מוג'ו:   brokenarrow
 דף הסרט ב־IMDb
 
קוד שבור (באנגלית: Broken Arrow) הוא סרט קולנוע אמריקאי שיצא בשנת 1996 מז'אנר סרטי פעולה שביים ג'ון וו על פי תסריט שנכתב על ידי גרהאם יוסט. בסרט מככבים ג'ון טרבולטה וכריסטיאן סלייטר והוא עוסק בשני טייסי קרב, האחד סורר שמנסה לגנוב נשק גרעיני אמריקאי והשני יעשה הכול כדי למנוע זאת ממנו.